Kúpna zmluva 
uzatvorená v zmysle ustanovení § 588 a nasl. Občianskeho zákonníka 
(ďalej ako „zmluva“ v príslušnom gramatickom tvare):

Zmluvné strany:
Predávajúci:		Obchodné meno:		Istrochem Reality, a.s. 
	Sídlo:			Nobelova č. 34, 836 05 Bratislava
		Zapísaný v Obchodnom registri Okresného súdu Bratislava I,
		oddiel Sa, vložka č.: 2572/B
			IČO:			35 797 525
			IČ pre DPH:		SK2021511822
			Bankové  spojenie: 	Tatra banka, a.s.
			Číslo účtu:		2629178841/1100
	Zastúpený: 		Mgr. Ing. Marek Štrpka, člen predstavenstva
				Ing. Pavol Zelenay, člen predstavenstva
	(ďalej ako ,,predávajúci”)
			
Kupujúci:		Obchodné meno:		
	Sídlo:			
		Zapísaný v ............
		IČO:					
			Bankové  spojenie: 	
			Číslo účtu:		
	Zastúpený: 		
(ďalej ako ,,kupujúci”)

sa dohodli na uzatvorení kúpnej zmluvy podľa týchto podmienok:

Článok I.
Predmet zmluvy a predmet kúpy

1.	Predávajúci je výlučným vlastníkom nehnuteľností nachádzajúcich sa v katastrálnom území Nové Mesto, obec  BA – m.č. Nové Mesto, okres Bratislava III, zapísaných na LV č. 477 vedených Katastrálnym úradom v Bratislave, Správou katastra pre Hlavné mesto SR Bratislavu, evidovaných na katastrálnej mape ako nasledovné parcely registra ,,C":
a)	pozemok parcelné č. 13 440/66, druh pozemku  zastavané plochy a nádvoria o výmere 731 m2,
b)	pozemok parcelné č. 13 443/1, druh pozemku  ostatné plochy o výmere 34 222 m2,
c)	pozemok parcelné č. 13 433/11, druh pozemku  zastavané plochy a nádvoria o výmere 69 m2,
d)	pozemok parcelné č. 13 442/3, druh pozemku  zastavané plochy a nádvoria o výmere 142 m2,
e)	pozemok parcelné č. 13 442/7 druh pozemku  zastavané plochy a nádvoria o výmere 4 859 m2,
f)	pozemok parcelné č. 13 440/27, druh pozemku  zastavané plochy a nádvoria o výmere 190 m2,
g)	pozemok parcelné č. 13 440/28, druh pozemku  zastavané plochy a nádvoria o výmere 22 m2,
h)	pozemok parcelné č. 13 440/29, druh pozemku  zastavané plochy a nádvoria o výmere 128 m2,
i)	pozemok parcelné č. 13 440/30, druh pozemku  zastavané plochy a nádvoria o výmere 22 m2,
j)	pozemok parcelné č. 13 440/31, druh pozemku  zastavané plochy a nádvoria o výmere 129 m2,
k)	pozemok parcelné č. 13 440/32, druh pozemku  zastavané plochy a nádvoria o výmere 22 m2,
l)	pozemok parcelné č. 13 440/33, druh pozemku  zastavané plochy a nádvoria o výmere 123 m2,
m)	pozemok parcelné č. 13 440/34, druh pozemku  zastavané plochy a nádvoria o výmere 25 m2,

n)	pozemok parcelné č. 13 440/35, druh pozemku  zastavané plochy a nádvoria o výmere 127 m2,
o)	pozemok parcelné č. 13 440/36, druh pozemku  zastavané plochy a nádvoria o výmere 20 m2,
p)	pozemok parcelné č. 13 440/37, druh pozemku  zastavané plochy a nádvoria o výmere 208 m2,
q)	pozemok parcelné č. 13 440/38, druh pozemku  zastavané plochy a nádvoria o výmere 28 m2,
r)	pozemok parcelné č. 13 440/39, druh pozemku  zastavané plochy a nádvoria o výmere 48 m2,
s)	pozemok parcelné č. 13 440/40, druh pozemku  zastavané plochy a nádvoria o výmere 13 m2,
t)	pozemok parcelné č. 13 440/41, druh pozemku  zastavané plochy a nádvoria o výmere 64 m2,
u)	pozemok parcelné č. 13 440/42, druh pozemku  zastavané plochy a nádvoria o výmere 30 m2,
v)	pozemok parcelné č. 13 440/43, druh pozemku  zastavané plochy a nádvoria o výmere 46 m2,
w)	pozemok parcelné č. 13 440/44, druh pozemku  zastavané plochy a nádvoria o výmere 32 m2,
x)	pozemok parcelné č. 13 440/45, druh pozemku  zastavané plochy a nádvoria o výmere 110 m2,
y)	pozemok parcelné č. 13 440/46, druh pozemku  zastavané plochy a nádvoria o výmere 263 m2,
z)	pozemok parcelné č. 13 440/47, druh pozemku  zastavané plochy a nádvoria o výmere 24 m2,
aa)	pozemok parcelné č. 13 440/48, druh pozemku  zastavané plochy a nádvoria o výmere 26 m2,
bb)	pozemok parcelné č. 13 440/49, druh pozemku  zastavané plochy a nádvoria o výmere 132 m2,
cc)	pozemok parcelné č. 13 440/50, druh pozemku  zastavané plochy a nádvoria o výmere 20 m2,
dd)	pozemok parcelné č. 13 440/51, druh pozemku  zastavané plochy a nádvoria o výmere 122 m2,
ee)	pozemok parcelné č. 13 440/52, druh pozemku  zastavané plochy a nádvoria o výmere 20 m2,
ff)	pozemok parcelné č. 13 440/53, druh pozemku  zastavané plochy a nádvoria o výmere 122 m2,
gg)	pozemok parcelné č. 13 440/54, druh pozemku  zastavané plochy a nádvoria o výmere 20 m2,
hh)	pozemok parcelné č. 13 440/55, druh pozemku  zastavané plochy a nádvoria o výmere 121 m2,
ii)	pozemok parcelné č. 13 440/56, druh pozemku  zastavané plochy a nádvoria o výmere 13 m2,
jj)	pozemok parcelné č. 13 440/57, druh pozemku  zastavané plochy a nádvoria o výmere 44 m2,
kk)	pozemok parcelné č. 13 440/58, druh pozemku  zastavané plochy a nádvoria o výmere 29 m2,
ll)	pozemok parcelné č. 13 440/59, druh pozemku  zastavané plochy a nádvoria o výmere 45 m2,
mm)	pozemok parcelné č. 13 440/60, druh pozemku  zastavané plochy a nádvoria o výmere 28 m2
nn)	pozemok parcelné č. 13 440/61, druh pozemku  zastavané plochy a nádvoria o výmere 44 m2,
oo)	pozemok parcelné č. 13 440/62, druh pozemku  zastavané plochy a nádvoria o výmere 13 m2,
pp)	pozemok parcelné č. 13 442/16, druh pozemku  zastavané plochy a nádvoria o výmere 43 m2,
qq)	pozemok parcelné č. 13 442/17, druh pozemku  zastavané plochy a nádvoria o výmere 6 m2,

rr)	 pozemok parcelné číslo 13 433/1, druh pozemku zastavané plochy a nádvoria o výmere 6826 m2.

2.	Geometrickým plánom č. 14/2012 vyhotoveným dňa 20.09.2012 spoločnosťou POINTS, s.r.o.,  so sídlom Jadranská 81/A, 841 01 Bratislava, IČO: 31 380 107, autorizačne overeným dňa  20.09.2012  a úradne overeným dňa 08.10.2012 pod č.: 1956/2012 (ďalej len „Geometrický plán č. 1“) vznikli okrem iného  tieto 2 novovytvorené parcely: 

a)	pozemok parc. č. 13 433/11, druh pozemku zastavané plochy a nádvoria, o výmere 893 m2, ktorý vznikol pričlenením časti pozemku uvedeného v bode 1 písm. rr) tohto článku zmluvy k pozemku uvedenému v bode 1 písm. c) tohto článku zmluvy,

b)	pozemok parc. č. 13 433/14, druh pozemku zastavané plochy a nádvoria, o výmere 720 m2, ktorý vznikol odčlenením časti pozemku uvedeného v bode 1 písm. rr) tohto článku zmluvy.

Geometrický plán č. 1 ako príloha číslo 1 tejto zmluvy tvorí jej neoddeliteľnú súčasť.

Geometrickým plánom č. 15/2012 vyhotoveným dňa 25.10.2012 spoločnosťou POINTS, s.r.o.,  so sídlom Jadranská 81/A, 841 01 Bratislava, IČO: 31 380 107, autorizačne overeným dňa  25.10.2012  a úradne overeným dňa 07.11.2012 pod č.: 2281/2012 (ďalej len „Geometrický plán č. 2“) vznikli okrem iného  tieto 3 novovytvorené parcely: 

c)	pozemok parc. č. 13 442/23, druh pozemku zastavané plochy a nádvoria, o výmere 1277 m2, ktorý vznikol pričlenením pozemku uvedeného v bode 1 písm. d) tohto článku zmluvy k časti pozemku uvedeného v bode 1 písm. e) tohto článku zmluvy,
d)	pozemok parc. č. 13 442/25, druh pozemku zastavané plochy a nádvoria, o výmere 1824 m2, ktorý vznikol odčlenením časti pozemku uvedeného v bode 1 písm. e) tohto článku zmluvy,
e)	pozemok parc. č. 13 442/7, druh pozemku zastavané plochy a nádvoria, o výmere 1389 m2, ktorý vznikol odčlenením časti pozemku uvedeného v bode 1 písm. e) tohto článku zmluvy.

Geometrický plán č. 2  ako príloha číslo 2 tejto zmluvy tvorí jej neoddeliteľnú súčasť.

3.     Predmetom kúpy sú pozemky špecifikované v bode 1 písm. a), f) až qq) tohto článku zmluvy a pozemky špecifikované v bode 2 písm. a), b), c), d) a e) tohto článku zmluvy.

	(ďalej ako prevádzané nehnuteľnosti).

4. Predmetom tejto zmluvy je odplatný prevod vlastníckeho práva k prevádzaným nehnuteľnostiam z predávajúceho na kupujúceho a úprava vzájomných práv a povinností zmluvných strán.
5. Predávajúci predáva a kupujúci kupuje do svojho výlučného vlastníctva prevádzané nehnuteľnosti vrátane všetkých  ich právnych a faktických súčastí a príslušenstva, v stave ako stoja a ležia, a to  za kúpnu cenu dohodnutú v článku II. tejto zmluvy.

Článok II.
Kúpna cena, splatnosť a spôsob zaplatenia

1.	Zmluvné strany sa dohodli na nasledovnej kúpnej cene:
a)	za pozemky špecifikované v článku I, bode 1 písm. a), tejto zmluvy a v článku I, bode 2 písm. a), b) a c)  tejto zmluvy , o celkovej výmere  3621 m2,ktoré sú graficky znázornené v prílohe č. 3 tejto zmluvy, 10,- Eur za 1 m2, t.j. na sume  36 210,- Eur (slovom tridsaťšesťtisíc dvestodesať Eur ) + DPH, t.j.    43 452,- Eur (slovom  štyridsaťtritisíc štyristopäťdesiatdva Eur) s DPH 
b)	za pozemky špecifikované v článku I, bode 1 písm. f) až qq) tejto zmluvy a v článku I, bode 2 písm. d) a e)  tejto zmluvy , ,  o celkovej výmere  5735 m2,ktoré sú graficky znázornené v prílohe č. 4 tejto zmluvy, 0,50 Eur za 1 m2, t.j. na sume   2.867,50 Eur (slovom dvetisíc osemstošesťdesiatsedem  Eur a päťdesiat eurocentov) + DPH, t.j.   3 441,- Eur (slovom tritisíc  štyristoštyridsaťjeden Eur) s DPH. 
Celková kúpna cena za predaj prevádzaných nehnuteľností predstavuje  sumu   39 077,50 Eur (slovom  tridsaťdeväťtisíc sedemdesiatsedem Eur a päťdesiat eurocentov) + DPH, t.j.   46 893,-Eur (slovom  štyridsaťšesťtisíc osemstodeväťdesiattri Eur) s DPH.
	
2.	Zmluvné strany sa dohodli, že kupujúci je povinný uhradiť predávajúcemu kúpnu cenu tak, že  pri podpise tejto zmluvy zloží čiastku zodpovedajúcu kúpnej cene, t.j. čiastku 46 893  € (slovom: štyridsaťšesťtisíc osemstodeväťdesiattri Euro) s DPH do notárskej úschovy notára ............................., notára so sídlom Notárskeho úradu v Bratislave, ..................... (ďalej len „Notár“) tak, že   Predávajúci a kupujúci podpíšu spolu u Notára zápisnicu o prijatí peňazí do notárskej úschovy, v ktorej Notár potvrdí  zloženie sumy   46 893 € (slovom: štyridsaťšesťtisíc osemstodeväťdesiattri Euro) kupujúcim do úschovy za účelom zaplatenia kúpnej ceny prevádzaných nehnuteľností. Vyššie uvedená zápisnica o úschove bude obsahovať  bezpodmienečný príkaz kupujúceho, ako zložiteľa, na vydanie uvedenej sumy predávajúcemu na jeho bankový účet uvedený v záhlaví tejto zmluvy, a.s.  a to do dvoch (2) pracovných dní nasledujúcich po dni predloženia originálu príslušného listu vlastníctva pre katastrálne územie Nové Mesto, obec  BA – m.č. Nové Mesto, okres Bratislava III Notárovi predávajúcim, potvrdzujúceho, že kupujúci je výlučným vlastníkom prevádzaných nehnuteľností. Všetky náklady na zriadenie notárskej úschovy, ako aj poplatky súvisiace s overením podpisu na kúpnej zmluve hradí a znáša v plnej výške kupujúci.
3.	Zmluvné strany sa dohodli, že predávajúci je oprávnený od tejto zmluvy okamžite odstúpiť v prípade, ak mu kupujúci neuhradí dohodnutú kúpnu cenu v plnej výške riadne a včas, t.j. pokiaľ mu nezaplatí  46 893,- Eur (slovom  štyridsaťšesťtisíc osemstodeväťdesiattri Eur) s DPH, v čase a spôsobom uvedeným v bode 2. tohto článku  zmluvy.

Článok III.
Vyhlásenia zmluvných strán

1.	Predávajúci vyhlasuje, že v deň podpisu tejto zmluvy neviaznu na prevádzaných nehnuteľnostiach žiadne právne ani faktické vady, dlhy, záložné práva, vecné, príp. akékoľvek iné práva tretích osôb vrátane práva nájmu, na ktoré by mal byť kupujúci osobitne upozornený, alebo ktoré by sa v budúcnosti  mohli dotknúť vlastníckeho práva kupujúceho. Predávajúci ďalej vyhlasuje, že ku dňu podpisu tejto zmluvy nie je voči nemu vedené žiadne exekučné konanie, resp. výkon rozhodnutia predajom prevádzaných nehnuteľností. 

2.	Kupujúci vyhlasuje, že sú mu vlastnosti a technický stav prevádzaných nehnuteľností dôkladne známe. Kupujúci vyhlasuje, že prevádzané nehnuteľnosti kupuje tak, ako tieto stoja a ležia, vrátane akýchkoľvek záťaží ekologického charakteru vzniknutých z predmetu činnosti predávajúceho, resp. jeho právnych predchodcov a ich  obchodných partnerov  (na prevádzaných nehnuteľnostiach prebiehala počas obdobia uplynulých 130 rokov chemická výroba v rôznych podobách). Vzhľadom na predchádzajúce využívanie prevádzaných nehnuteľností je kupujúci uzrozumený s tým, že v priebehu ich ďalšieho užívania (napr. pri stavebnom konaní) sa môže vyskytnúť potreba zneškodnenia kontaminovanej zeminy prevádzaných nehnuteľností. Kupujúci potvrdzuje, že kúpna cena podľa tejto zmluvy bola dojednaná s prihliadnutím na všetky prípadné náklady potrebné na odstránenie takýchto ekologických záťaží, a z tohto dôvodu preto kupujúci nemá nárok žiadať akékoľvek náhradné plnenie alebo odškodnenie zo strany predávajúceho.

3.	Predávajúci sa zaväzuje, že od momentu podpisu tejto kúpnej zmluvy  nevykoná a ani vedome neumožní vykonanie akýchkoľvek právnych úkonov, ktorými by sa  vo vzťahu k prevádzaným nehnuteľnostiam akokoľvek zmenilo právne postavenie kupujúceho alebo by jeho postavenie bolo nepriaznivo dotknuté alebo obmedzené najmä zriadením vecného bremena alebo prevodom vlastníckeho práva na tretiu osobu. V prípade porušenia tejto povinnosti predávajúcim má kupujúci  právo od tejto zmluvy odstúpiť bez zbytočného odkladu.

Článok IV.
Osobitné ustanovenia

1.	Vlastnícke právo k prevádzaným nehnuteľnostiam nadobudne kupujúci dňom právoplatnosti rozhodnutia príslušnej správy katastra o povolení vkladu vlastníckeho práva k prevádzaným nehnuteľnostiam do katastra nehnuteľností.
2.	Na základe výslovnej dohody zmluvných strán je oprávnený  a povinný podpísať a podať do príslušného katastra nehnuteľností návrh na vklad vlastníckeho práva k  prevádzaným nehnuteľnostiam výlučne predávajúci, a to najneskôr do 5 pracovných dní po nadobudnutí účinnosti tejto zmluvy a  zaplatení kúpnej ceny kupujúcim v súlade so znením článku II. tejto zmluvy. Zmluvné strany sa dohodli, že ak predávajúci návrh na vklad vlastníckeho práva v dohodnutej lehote nepodá, i keď bol povinný tak urobiť,  je oprávnený ho podať kupujúci.
3.	Všetky správne poplatky spojené s vkladom do katastra nehnuteľností, vrátane poplatku za urýchlené konanie, hradí a znáša v plnej výške kupujúci. Kupujúci sa zaväzuje odovzdať predávajúcemu v deň podpisu tejto zmluvy kolky vo výške zodpovedajúcej výške správnych poplatkov určených príslušným zákonom na úkony spojené s katastrálnym konaním (ďalej ako ,,kolky"). Dokým predávajúci od kupujúceho kolky neobdrží, nie je povinný podať návrh na vklad vlastníckeho práva k prevádzaným nehnuteľnostiam do katastra nehnuteľností.  

Článok V.
Záverečné ustanovenia

1.  Táto zmluva je uzavretá okamihom jej podpísania obidvoma zmluvnými stranami a účinnosť nadobúda dňom nasledujúcim po dni jej zverejnenia podľa ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov v súlade s ustanovením § 47a Občianskeho zákonníka. Kupujúci je povinný zabezpečiť takéto zverejnenie zmluvy v lehote .................a najneskôr nasledujúci pracovný deň  o tom predávajúcemu predložiť relevantný doklad. V prípade, ak túto svoju povinnosť poruší, je povinný zaplatiť predávajúcemu zmluvnú pokutu vo výške ....................... EUR (slovom......................). Zmluvná pokuta je splatná v lehote troch (3) kalendárnych dní odo dňa doručenia písomnej výzvy predávajúceho na jej zaplatenie kupujúcemu, a to bezhotovostným prevodom na účet predávajúceho.  Zaplatenie zmluvnej pokuty nemá vplyv na povinnosť nahradiť spôsobenú škodu v plnom rozsahu.Vecnoprávne účinky uzavretej zmluvy nastanú vkladom práv k prevádzaným nehnuteľnostiam, ktoré sú  predmetom zmluvy, do katastra nehnuteľností. Kupujúci  podľa § 133 ods. 2 Občianskeho zákonníka nadobudne vlastnícke právo  k prevádzaným nehnuteľnostiam na základe právoplatného rozhodnutia správy katastra, ktorým sa vklad povoľuje. Zmluvné strany sa zaväzujú, že vo vzájomnej súčinnosti odstránia prípadné vady, ktoré by bránili vkladu vlastníckeho práva podľa tejto zmluvy do katastra nehnuteľností. 
2.   Zmluvné strany vyhlasujú, že sa dohodli na tom, že táto zmluva sa od počiatku  zrušuje v prípade, ak príslušný katastrálny úrad právoplatne zastaví konanie o povolenie vkladu vlastníckeho práva do katastra nehnuteľností k prevádzaným nehnuteľnostiam v prospech kupujúceho, alebo ak právoplatným rozhodnutím návrh na povolenie vkladu vlastníckeho práva v prospech kupujúceho  zamietne. V takom prípade sú zmluvné strany povinné vydať si navzájom všetko, čo si plnili, čím nie je dotknuté právo na náhradu škody. 

3.	Práva a povinnosti zmluvných strán výslovne v tejto zmluve neupravené sa riadia všeobecne záväznými právnymi predpismi platnými v Slovenskej republike.

4.	Zmluvné strany vyhlasujú, že sú plne spôsobilé na právne úkony,  ich vôľa je slobodná a vážna, prejav vôle je dostatočne zrozumiteľný a určitý, zmluvná voľnosť nie je obmedzená a právny úkon je urobený v predpísanej forme. Zmluva nebola uzatvorená v  tiesni ani za nápadne nevýhodných podmienok.  Zmluvné strany si zmluvu prečítali, jej obsahu rozumejú a bez výhrad súhlasia s jej ustanoveniami. Na znak svojho súhlasu pripájajú k zmluve svoje vlastnoručné podpisy.

5.	Táto zmluva je vyhotovená 4 rovnopisoch s platnosťou originálu, z ktorých 2  budú prílohou návrhu na vklad vlastníckeho práva do katastra nehnuteľností a sú určené Katastrálnemu úradu v Bratislave, Správe katastra pre Hlavné mesto SR Bratislavu, 1 je určený predávajúcemu a 1 kupujúcemu.

V Bratislave dňa ..........2012	V Bratislave dňa .........2012

predávajúci:						kupujúci:

....................................................	.............................................
Istrochem Reality, a.s.	
Mgr. Ing. Marek Štrpka	
člen predstavenstva	

....................................................
Istrochem Reality, a.s.
Ing. Pavol Zelenay
člen predstavenstva